LISÄPÖYTÄKIRJA Euroopan talousyhteisön ja Euroopan hiili- ja teräsyhteisön sekä Romanian väliseen kauppaa ja kaupan liitännäistoimenpiteitä koskevaan väliaikaiseen sopimukseen sekä Euroopan yhteisöjen ja niiden jäsenvaltioiden sekä Romanian väliseen Eurooppa-sopimukseen

EUROOPAN YHTEISÖ JA EUROOPAN HIILI- JA TERÄSYHTEISÖ, jäljempänä "yhteisö",

sekä

ROMANIA

KATSOVAT, että Euroopan yhteisöjen ja niiden jäsenvaltioiden sekä Romanian välinen assosioinnin perustava Eurooppa-sopimus, jäljempänä "Eurooppasopimus", on allekirjoitettu Brysselissä 1 päivänä helmikuuta 1993 ja se ei ole vielä tullut voimaan,

KATSOVAT, että kunnes Eurooppa-sopimus tulee voimaan, sen kauppaan ja kaupan liitännäistoimenpiteisiin sovellettavat määräykset on pantu täytäntöön 1 päivänä toukokuuta 1993 Euroopan talousyhteisön ja Euroopan hiili- ja teräsyhteisön sekä Romanian välisen kauppaa ja kaupan liitännäistoimenpiteitä koskevalla väliaikaisella sopimuksella, jäljempänä "väliaikainen sopimus", joka on allekirjoitettu Brysselissä 1 päivänä helmikuuta 1993,

TUNNUSTAVAT kaupan olennaisen merkityksen siirryttäessä kohti markkinataloutta,

OTTAVAT HUOMIOON yhteisön halukkuuden nopeuttaa ponnistuksiaan markkinoidensa avaamiseksi Romaniasta peräisin oleville tuotteille,

OTTAVAT HUOMIOON Eurooppa-sopimuksen tavoitteet, erityisesti sen 1 artiklassa määrätyt tavoitteet,

OTTAVAT HUOMIOON väliaikaisen sopimuksen,

OVAT PÄÄTTÄNEET tehdä tämän pöytäkirjan, ja ovat tätä varten nimenneet täysivaltaisiksi edustajikseen,

EUROOPAN YHTEISÖ:

täysivaltaisen erikoissuurlähettilään,

Belgian pysyvän edustajan,

pysyvien edustajien komitean puheenjohtajan

Philippe de SCHOUTHEETE de TERVARENTin;

EUROOPAN HIILI- JA TERÄSYHTEISÖ:

Euroopan yhteisöjen komission pääosaston johtajan

Juan PRATin;

ROMANIA:

Erikoissuurlähettilään ja täysivaltaisen edustajan,

Constantin ENEin

JOTKA vaihdettuaan oikeiksi ja asianmukaisiksi todetut valtakirjansa

OVAT SOPINEET SEURAAVISTA MÄÄRÄYKSISTÄ:

1 artikla

Korvataan väliaikaisen sopimuksen 4 artiklan 2 kohdan toinen alakohta ja Eurooppa-sopimuksen 10 artiklan 2 kohdan toinen alakohta seuraavasti:

"Romaniasta peräisin oleviin tuotteisiin, joiden luettelo on liitteessä IIb, yhteisössä sovellettavia tuontitulleja alennetaan 20 prosenttia perustullista tämän sopimuksen voimaantulopäivänä ja vielä 20 prosenttia vuoden kuluttua kyseisestä päivästä. Kyseiset tullit poistetaan kokonaan tämän sopimuksen voimaantuloa seuraavan toisen vuoden loppuun mennessä."

2 artikla

Korvataan väliaikaisen sopimuksen 4 artiklan 3 kohta ja Eurooppa-sopimuksen 10 artiklan 3 kohta seuraavasti:

"3. Romaniasta peräisin olevia tuotteita, joiden luettelo on liitteessä III, koskevat tuontitullit suspendoidaan yhteisön vuosittaisten tariffikiintiöiden tai -kattojen rajoissa, joista viimeksi mainittuja nostetaan asteittain mainitussa liitteessä määrättyjen edellytysten mukaisesti siten, että saavutetaan tuontitullien täydellinen poistaminen kyseisiltä tuotteilta tämän sopimuksen voimaantuloa seuraavan kolmannen vuoden loppuun mennessä.

Samalla tuontitullit, joita sovelletaan, kun kiintiöt ovat täyttyneet tai kun tullien kantaminen on aloitettu uudelleen, niiden tuotteiden osalta, joihin sovelletaan tariffikattoa, poistetaan asteittain 15 prosentin vuosivauhdilla tämän sopimuksen voimaantulosta alkaen. Jäljellä olevat tullit poistetaan ennen kolmannen vuoden loppua."

3 artikla

Korvataan väliaikaisen sopimuksen ja Eurooppa-sopimuksen liitteen III alaviitteet 3 ja 4 seuraavasti:

"() Näitä määriä korotetaan:

P 20 %:lla sopimuksen tullessa voimaan,

P vielä 20 %:lla 1 päivänä tammikuuta 1994,

P vielä 10 %:lla 1 päivänä heinäkuuta 1994,

P vielä 30 %:lla 1 päivänä tammikuuta 1995.

(4) Toisin kuin alaviitteessä 3 määrätään, näitä määriä korotetaan:

P 20 %:lla 1 päivään tammikuuta 1994,

P vielä 10 %:lla 1 päivänä heinäkuuta 1994,

P vielä 30 %:lla 1 päivänä tammikuuta 1995."

4 artikla

1. Korvataan väliaikaisen sopimuksen ja Eurooppa-sopimuksen liitteen XIIa johdannon toinen alakohta seuraavasti:

"Tässä liitteessä mainittuihin CN-koodeihin kuuluvien tavaroiden, lukuun ottamatta koodeja 0104 ja 0204, tulleja ja maksuja alennetaan 20 %:lla 1 päivään maaliskuuta 1993, 40 %:lla 1 päivään tammikuuta 1994 ja 60 %:lla 1 päivään heinäkuuta 1994."

2. Lisätään väliaikaisen sopimuksen ja Eurooppa-sopimuksen liitteeseen XIIb toinen johdantokappale seuraavasti:

"2. Kolmanneksi, neljänneksi ja viidenneksi vuodeksi vahvistettuja tullien määriä sovelletaan vastaavasti 1 päivään heinäkuuta 1994, 1 päivään heinäkuuta 1995 ja 1 päivään heinäkuuta 1996."

3. Lisätään väliaikaisen sopimuksen liitteisiin XIa, XIIa ja XIIb ja Eurooppa-sopimuksen liitteisiin XIa, XIIa ja XIIb toinen johdantokappale seuraavasti:

"1. a) Kolmanneksi vuodeksi tonneissa vahvistettuja määriä sovelletaan 1 päivään heinäkuuta 1994 30 päivään kesäkuuta 1995. Toiseksi vuodeksi vahvistettuja määriä vähennetään 50 %:lla.

2. b) Neljänneksi ja viidenneksi vuodeksi tonneissa vahvistettuja määriä sovelletaan vastaavasti 1 päivään heinäkuuta 1995 30 päivään kesäkuuta 1996 ja 1 päivään heinäkuuta 1996 30 päivään kesäkuuta 1997."

5 artikla

1. Korvataan väliaikaisen sopimuksen tekstiili- ja vaatetustuotteita koskevassa pöytäkirjassa n:o 1 ja Eurooppa-sopimuksen tekstiili- ja vaatetustuotteita koskevassa pöytäkirjassa n:o 1 olevan 2 artiklan 1 kohdan johdanto-osan ilmaisu "poistetaan kuuden vuoden kuluessa" ilmaisulla "poistetaan viiden vuoden kuluessa".

2. Korvataan väliaikaisen sopimuksen tekstiili- ja vaatetustuotteita koskevassa pöytäkirjassa n:o 1 ja Eurooppa-sopimuksen tekstiili- ja vaatetustuotteita koskevassa pöytäkirjassa n:o 1 olevan 2 artiklan 1 kohdan kaksi viimeistä luetelmakohtaa seuraavasti:

" P jäljellä olevat tullit poistetaan kuudennen vuoden alussa."

6 artikla

Korvataan väliaikaisen sopimuksen EHTY-tuotteita koskevan pöytäkirjan n:o 2 ja Eurooppa-sopimuksen EHTY-tuotteita koskevan pöytäkirjan n:o 2 2 artiklan 2 kohta seuraavasti:

"2) Perustullin 60, 40, 20 ja 0 %:n lisäalennukset toteutetaan vastaavasti sopimuksen voimaantuloa seuraavan toisen, kolmannen, neljännen ja viidennen vuoden alussa."

7 artikla

Tämä pöytäkirja on erottamaton osa väliaikaista sopimusta ja Eurooppa-sopimusta.

8 artikla

Tämä pöytäkirja tulee voimaan sitä päivää seuraavan kuukauden ensimmäisenä päivänä, jona sopimuspuolet ilmoittavat toisilleen voimaantulomenettelyjen päätökseen saattamisesta.

9 artikla

Tämä pöytäkirja on laadittu kahtena kappaleena englannin, espanjan, hollannin, italian, kreikan, portugalin, ranskan, saksan, tanskan ja romanian kielellä, ja jokainen teksti on yhtä todistusvoimainen.

>VIITTAUS FILMIIN>

>VIITTAUS FILMIIN>